Noore teadlase Einasto esimesed uuringud olid seotud tähtede liikumise seaduspärasuste ja nende evolutsiooni kontrollimisega. Sellega tegeles ka professor Rootsmäe. Tol ajal oli olemas mitu täheevolutsiooni teooriat, millest ühe looja oli Ernst Öpik. Kokkuvõttes selgus nii Rootsmäe töödest kui ka Einasto diplomi ja kandidaaditööst, et õigus oli Öpikul.
#000001
Ernst Öpik saavutas oma ülemaailmse tuntuse vanemas eas. Ta oli erakordselt mitmekügne teadlane, kes esitas oma ajast ettejõudnud algupäraseid ideid ja avaldas uurimusi paljudes astronoomia valdkondades.
#000002
Tähtede evolutsiooni arvutused tegi Öpik käsitsi. Tulemusi kinnitasid 10 aastat hiljem Hoyle’i ja Schwarzschildi arvutused arvutite abil.
#000005
Ennustas 1932 komeedipilve olemasolu Päikesesüsteemi välisosas (Öpiku-Oorti komeedipilv).
#000008
Jaan Einasto tutvus Grigori Kuzminiga ülikooli ajal. Kuzmin õpetas talle, kuidas on vaja läheneda uuele probleemile. Alguses tuleb te­ha olulised lihtsustused, mis võimaldavad saada probleemile ligikaudse lahendi. Sageli õnnestub sel viisil saada analüütiline lahendus, mille abil erinevate teguri­te mõju on selgesti tajutav. Probleemi edasisel uurimisel on võimalik olulised ja vähemolulised tegurid eraldada, mis võimaldab tulemuse täpsust oluliselt tõsta il­ma arvutustööde mahtu liigselt suurendamata. Seda lähenemist oli Kuzmin ilmselt õppinud juba Öpikult – Öpikule oli omane oluliste ja ebaoluliste tegurite selge eral­damine, kirjutab Jaan Einasto Tartu Tähetorni Kalendris.
#000010